William Schallert

William Joseph Schallert (født 6. juli 1922 i Los Angeles, død 8. mai 2016 samme sted) var en amerikansk skuespiller som opptrådte i mange filmer og i fjernsynsserier, som  Perry Mason, The Smurfs, Jefferson Drum, Philip Marlowe, The Rat Patrol, Kruttrøyk, Star Trek, The Patty Duke Show, 87th Precinct, The Many Loves of Dobie Gillis,  The Waltons, The Partridge Family, Bonanza, Wanted: Dead or Alive, Leave It to Beaver, The Dick Van Dyke Show, Love, American Style, Get Smart, Lawman, Combat!, The Wild Wild West og i senere år, Star Trek: Deep Space Nine, Medium og True Blood.
Som for mange andre karakterskuespillere med lange karrierer, er Schallerts ansikt lettere gjenkjennbart enn hans navn.King, Susan.

 Tidlig liv og karriere 
William «Bill» Schallert ble født i Los Angeles. Han var sønn av Edwin Francis Schallert, en velkjent anmelder av drama for  Los Angeles Times, og Elza Emily Schallert (født Baumgarten), magasinskribent og programleder i radio. Han begynte å spille mens han var student ved University of Southern California (USCL) i Los Angeles, og i 1946 hjalp han til med å danne Circle Theatre sammen med Sydney Chaplin og flere medstuderende. I 1948 spilte Schallert den berømte Charlie Chaplin i Somerset Maughams Rain, en oppsetning som var regissert av Schallerts far.TCM Database: William Schallert Biography.

Schallert har spilt mange  roller og opptrådt i utallige fjernsynprogrammer fra tidlig på 1950-tallet, inklusive  Gunsmoke, Twelfth Night, Gypsum Hills Feud, The Partridge Family, og i en rolle som en ydmyk gitarspiller i Stage Fright i 1971. Han har spilt rollen som major Karl Richmond tre ganger på NBCs Steve Canyon, med Dean Fredericks i tittelrollen.

Schallert har også spilt i flere filmer. En av hans tidlige roller var en kort og ukreditert rolle som politimann og  detektiv i Angstens timer (1949) med  Joan Bennett og James Mason. Han spilte i The Man from Planet X (1951) med Robert Clarke: På håpets vinger (1958) med Robert Stack, Blue Denim (1959) med Brandon deWilde, Kryss på linjen (1959) med Doris Day og Rock Hudson,  Speedway (1968) med Elvis Presley. Supernullet (1979) med Steve Martin. Teachers (1984) med Nick Nolte og Innerspace (1987), hvor han spilte Martin Shorts lege. Han har også spilt (ukreditert) ambulansesjåfør i de første minuttene av 1950-tallets science-fiction klassiker Them! (1954). Han var med på å stifte Circle Players at The Circle Theatre i 1946, nå kjent som El Centro Theatre.

Schallert spilte i Philbert, en nyskapende TV-pilot for ABC i 1964 som kombinerte filming og animasjon. Den ble skapt av Warner Brothers' animatør Friz Freleng og regissert av Richard Donner. ABC trakk seg før serien kom i full produksjon, men det som var spilt inn ble vist av Warner Brothers som kortfilmer.

 Best husket for 
Schallert er kanskje best kjent som Martin Lane i The Patty Duke Show.  Han opptrådte også som læreren, Mr. Leander Pomfritt i The Many Loves of Dobie Gillis, og som admiralen i Get Smart.  Schallert hadde tre gjesteopptredener i CBSs Perry Mason mellom 1957 til 1962, inklusive rollen som Donald Graves i seriens femte episode, «The Case of the Sulky Girl», og som dr. Bradbury i episoden «The Case of the Misguided Missile». fra 1961.

Han huskes også for sin rolle som Nilz Baris i Star Trek-episoden «The Trouble With Tribbles». Han opptrådte også i Star Trek: Deep Space Nine-episoden «Trials and Tribble-ations». Schallert spilte seg selv i «Sanctuary».

Schallert spilte rollen som Carson Drew i fjernsyns-serien The Hardy Boys/Nancy Drew Mysteries (1977–1979), med Pamela Sue Martin som Nancy Drew.

I tillegg til opptredener på lerretet har Schallert bidratt som stemmeskuespiller for utallige fjernsyns- og radioreklamer i tidens løp. Blant disse, en gjentatt rolle som «Milton the Toaster» i en animert reklame for Kellogg's Pop-Tarts.TCM Movie Database

Schallert har opptrådt både i den originale filmversjonen av In The Heat of The Night (1967) og senere i NBCs TV-versjon i 1992.  I 2004 plasserte TV Guide Schallerts portrettering av Martin Lane i The Patty Duke Show som nr. 39 på listen over de «50 Greatest TV Dads».Database: William Schallert Biography.

 Senere karriere/president i SAG 
Schallert var president i Screen Actors Guild (SAG) fra 1979 til 1981, og har vært et aktivt medlem. Han har stått som styremedlem av  SAGs pensjons- og sykeforsikring siden 1983, og har vært medlem av Motion Picture and Television Fund siden 1977. I løpet av Schallerts tid som SAGs president grunnla han Committee for Performers with Disabilities  og i 1993 ble han belønnet med Ralph Morgans pris for sitt arbeid.Internet Movie Database  Biography.

Schallert har fortsatt sitt arbeid som skuespiller også senere i livet. Han opptrådte i 2008 i en episode av How I Met Your Mother, HBOs film Recount (2008) og som U.S. Supreme Court Associate Justice John Paul Stevens i HBO-serien True Blood. Hans distinkte stemme fortsetter å gi ham arbeid, spesielt i reklamefilmer. I 2009 var han med i Desperate Housewives hvor han spilte rollen som en liten avisredaktør, og han har også opptrådt i en episode av According to Jim. Videre i 2010 var han i en episode av The Deep End på ABC som en pensjonert bedriftsleder med Alzheimers syndrom.

Siden 1949 har Schallert vært gift med skuespilleren Leah Waggner som har opptrådt sammen med ham i forskjellige show,  inklusive episoder av The Patty Duke Show og The Dick Van Dyke Show.Internet Movie Database Retrieved 2014-04-03. De har fire barn.

 Referanser 

 Eksterne lenker 

 Official website of William Schallert
 William Schallert Interview at Elvis2001.net 
 Hollywood Everyman: A Conversation with William Schallert 2010 Interview with William Schallert

Kategori:Skuespillere fra USA
Kategori:Personer fra Los Angeles